Wicus van der Merwe se steak-pastei met slaptjips | Netwerk24
Wicus van der Merwe se steak-pastei met slaptjips
Deur Marinda Engelbrecht 11 Januarie 2019 09:36
Op VIA (DStv-kanaal 147) se kosprogram Maklik met Marinda gee die eksentrieke Marinda Engelbrecht kitsklasse aan bekendes wat in die kombuis sukkel.
In dié episode neem sy en die komediant en sanger Wicus van der Merwe die kombuis op horings. Wicus hou van braai, maar in dié episode wys sy vir hom hoe om 'n heerlike maaltyd te maak.
80 ml grofgemaalde peper
1 kg filet of verouderde kruisskyf
125 ml dik room
100 ml aftreksel
80 g sagte groenpeper-korrels
een rol gekoopte skilferkorsdeeg
Plaas die grofgemaalde peper op 'n houtbord, en rol die biefstuk in die peper om 'n kors te vorm. Sny die biefstuk in repies. Gooi die olie in 'n pan, verhit en braai die biefstukrepies liggies tot bruin. Haal uit die pan, bedek met foelie en laat dit rus.
Gooi die brandewyn in dieselfde pan en laat dit so 'n bietjie kook totdat die stukkies agtergeblewe vleis los is. Voeg die room, aftreksel en groenpeper-korrels by die brandewyn en laat dit afkook totdat dit verdik. Geur na smaak.
Plaas die biefstukrepies terug in die sous en laat dit vir so 'n minuut deurkook. Sit dit eenkant om af te koel.
Rol die skilferkorsdeeg oop op 'n gladde oppervlak, sit 'n bord onderstebo op die deeg en sny 'n sirkel deeg uit. Skep die vleismengsel op die een helfte van die sirkel, vou die ander helfte bo-oor die vleismengsel, sodat jy 'n halwe sirkel het en druk die kante toe met 'n vurk. Verf die eier bo-oor die deeg en bak teen 180 ºC tot die deeg mooi bruin is.
4 knoffelhuisies, gekneus
1 bottel goeie rooi wyn
250 ml aftreksel
100 ml botter, in blokkies gesny
Braai die uie in die olyfolie tot glaserig. Voeg die res van die bestanddele, behalwe die botter by en laat dit vinnig afkook totdat jy ongeveer 250 ml oor het. Verwyder die kruietakkies en roer die botter blokkie vir blokkie by totdat die botter ingewerk is en die sous mooi blink.
Sny soveel geskilde aartappels soos jy benodig in vingers en sit dit eenkant.
Verhit genoeg olie in 'n pan of gebruik 'n diepbraaier. Braai die skyfies op 'n lae hitte vir 10 minute, dreineer en laat dit koud word.
Net voor jy dit opdien, maak die olie redelik warm en braai die skyfies weer tot goudbruin.
Dreineer op kombuispapier en geur met sout.
Nuwe episodes van Maklik met Marinda word elke Donderdag om 17:30 op VIA (DStv-kanaal 147) uitgesaai.